Diari Oficial de la Generalitat Valenciana


Sumari del DOGV 4722, del 30-03-2004 (2004/2873)

Informació pública del projecte de reparcel·lació forçosa corresponent a la unitat d'execució de la travessia d'Alió.
---------------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2873


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del projecte de reparcel·lació forçosa corresponent a la unitat d'execució de la travessia d'Alió. [2004/F2873]
  
La Junta de Govern Local, en la sessió del dia 25 de febrer de 2004, va adoptar l'acord següent:
  
Assumpte: projecte de reparcel·lació de la unitat d'execució de la travessia d'Alió en sòl urbà del Pla General d'Ordenació Urbana d'Alcalà de Xivert.
  
Vist l'expedient que es tramita en este ajuntament a instància de Francisco Francés Galiana en representació de la mercantil Alió Urbana, SL, per a l'aprovació del projecte de reparcel·lació dels terrenys compresos en la unitat d'execució de la travessia d'Alió, delimitada per un programa de reforma interior en sòl urbà del Pla General d'Ordenació Urbana d'Alcalà de Xivert.
  
Tenint constància, segons l'informe emés pels Servicis Tècnics Municipals en data 13 d'agost de 2003, que les parcel·les adjudicades en el projecte de reparcel·lació exposat al públic com a A2, A3, A4, A5, A6, A7 i A8, amb qualificació de residencial EDC, totes estes amb una superfície de 60 metres quadrats, incomplixen l'article 70 de la Llei Reguladora de l'Activitat Urbanística en l'apartat D, segons el qual «no podran adjudicar-se com a finques independents superfícies inferiors a la parcel·la mínima edificable o que manquen de característiques urbanístiques adequades per a la seua edificació...», parcel·la mínima que el vigent Pla General d'Ordenació Urbana fixa en 100 metres quadrats per a l'edificació de EDC. «... Tampoc s'adjudicarà la mateixa finca en proindivís contra la voluntat dels interessats, a propietaris el dret dels quals no arribe a la meitat de la parcel·la mínima...»
  
Vist que l'Alcaldia d'este ajuntament, en data 22 d'agost de 2003, va concedir al representant de la mercantil Alió Urbana, SL, un termini d'audiència de 15 dies per a l'esmena de les deficiències assenyalades, i quedava en suspens mentrestant el termini de resolució.
  
Vist que l'urbanitzador ha procedit a modificar el projecte de reparcel·lació inicialment aportat, que es presenta en data 4 de febrer de 2004, registre d'entrada número 745, projecte de reparcel·lació en què s'esmenen les deficiències anteriorment apuntades, en què s'adjudiquen en proindivís les finques resultants A1, A2, A3, A4, B1 i B2, a fi de donar compliment a l'article 70 de la Llei Reguladora de l'Activitat Urbanística.
  
Atés el que s'establix en l'article 70, apartat D in fine de la Llei Reguladora de l'Activitat Urbanística, segons el qual «durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i donar un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment formulat com cal s'entendrà que preferix cobrar i la reparcel·lació s'aprovarà en conseqüència.»
  
Atés que per a la correcta tramitació del projecte, segons el que s'establix en l'article 69.1.C) de la Llei Reguladora de l'Activitat Urbanística, s'haurà de donar audiència als afectats per les modificacions que respecte al projecte inicialment elaborat, s'acorden durant la tramitació, així com als titulars registrals no tinguts en compte en elaborar el projecte exposat al públic.
  
A la vista del que s'establix, els membres de la Junta de Govern Local, acorden:
  
Primer. Sotmetre a informació pública el projecte de reparcel·lació forçosa corresponent a la unitat d'execució de la travessia d'Alió, delimitada per un programa de reforma interior en sòl urbà del Pla General d'Ordenació Urbana d'Alcalà de Xivert, durant el termini de 20 dies comptats a partir de la publicació del present acord en el Diari Oficial de la Generalitat Valenciana, a fi que els interessats, titulars de drets afectats pel desenvolupament de la unitat d'execució, puguen aportar totes les al·legacions que estimen pertinents en defensa dels seus drets i, si fa al cas, efectuar-se requeriments recíprocs a fi d'evitar els proindivisos constituïts sobre les parcel·les de resultat A1, A2, A3, A4, B1 i B2, substituint les seues quotes de condomini per indemnitzacions en metàl·lic, tal com preveu l'article 70. D) de la Llei Reguladora de l'Activitat Urbanística. Esta circumstància haurà d'acreditar-se en el procediment amb vista a ordenar, si fa al cas, les modificacions pertinents en el projecte de reparcel·lació, abans de l'aprovació definitiva.
  
A tal efecte, es posa en coneixement dels interessats que el projecte de reparcel·lació de referència podrà ser objecte de pública consulta al Negociat d'Urbanisme d'este ajuntament durant tot el procediment.
  
Segon. Notificar el present acord als interessats, i significar-los que contra este, en tant que acte de mer tràmit que no posa fi a la via administrativa, no es pot interposar cap recurs.